Hawaan keenya harki saddeetamii afur maatarii gurraachaan kan guutamedha. Haa ta’uyyuu malee hamma yoonaatti saayintiistoonni waa’ee qaama hawaa keenya hamma guddaan guutee jiru kanaa beeku hin dandeenye . Jiraachuun qaamolee kanaas kan beekamu dhiibbaa isaan urjiilee gaalaaksii isaanii keessatti sochii taasisan irratti taasisaniin, akkaataa gaalaaksonni walii walii isaanii walharkisaniifi akkaataa maataroonni hawaa keenya keessatti wal qabatan irraa ka’uuni. Haa ta’uyyuu malee jiraachuun darki maatarii kan beekame bara 1970 astiroonomeerii Veeraa Ruubini jedhamtuunidha. Qaamni sadarkaa lammaffaa irratti gaalaaksii gara alaatti baay’inaan argamu immoo gaasii ho’aadha, Innis guddini teempireechara isaafi baay’inni argamsa isaa baay’ee ajaa’ibsiisaa dha. Inni itti aanuun sadarkaa saddaffaa qabate immo gaasii duumessaawaa (gas cloud ) dha. Kunis ariitii guddaa maataroota kan biroo gaalaaksota keessatti argaman hunda caalaa kan qabudha.